text: Testflyvning gennemføres alligevel
  20 april 2010 kl. 15.04
  Cimber Sterling har alligevel fået lov til at gennemføre en prøveflyvning fra Karup til Billund Lufthavn.
  Testflyvningen skulle være gennemført tidligere i dag, men blev aflyst på grund af dårlige prognoser om for høj askekoncentration fra de europæiske luftfartsmyndigheder og britiske meteorologer.
  Men nu har Statens Luftfartsvæsen tilladt flyvningen.
  Flyet lander ca. 17.20 i Billund.
  Resultatet af testflyvningen ventes at kunne offentliggøres i aften - måske først i morgen.
  